আওয়ামী লীগের দুর্বলতা কোথায়, দলে কোনো শুদ্ধি অভিযান চালাবেন কি না জানতে চাইলে ওবায়দুল কাদের বলেন, ‘আওয়ামী লীগ এত বড় দল, এত বড় পরিবার, কিছু সমস্যা তো আছে। ছোটখাটো সমস্যা, মনোমালিন্য তো থাকবেই। এটা স্বীকার করতে হবে। বাস্তবতা অস্বীকার করে তো লাভ নেই। ক্ষমতার সঙ্গে কিছু আবর্জনা ঢুকে গেছে। কিছু ট্রাসেস, প্যারাসাইজ আছে। এগুলো মাঝেমধ্যে বিরক্ত করে, অপকর্ম করে। এখানে-ওখানে নানা সমস্যা তৈরি করে। এগুলো ঠিক করব। ঘর ঠিক না হলে তো হবে না।’